TAROM anunţă că are bilete cu prețuri care pornesc de la 150 de euro dus-întors către Londra, în perioada 22 - 26 martie 2024, iar călătoriile pot fi efectuate până în luna septembrie.
TAROM a decis recent să opereze zboruri zilnice către Statele Unite ale Americii, începând cu 1 februarie 2024, în parteneriat cu Air Europa și ITA Airways.
Cursele sunt din București spre New York (JFK) și Miami, cu escale în Madrid sau Roma.
Prețul biletelor pornește de la 608 euro pentru o călătorie dus-întors, cu bagaje și taxe incluse.
"TAROM continuă campania specială în luna martie și pune în vânzare bilete la prețuri reduse către destinațiile sale.
Biletele de avion se achiziționează la prețuri speciale doar în perioada 22 - 26 martie 2024 prin oferta TAROM, iar perioada de călătorie este între 23 martie - 30 septembrie 2024 (data ultimului retur).
Tarifele încep de la 150 EUR pentru călătorii dus-întors (cu toate taxele incluse), bagaj de mână de 8 kg şi check-in gratuit pentru bilete achiziţionate între Bucureşti și Londra", informează TAROM.